

 **REPUBLIKA HRVATSKA**

#  ZADARSKA ŽUPANIJA

 **GRAD BENKOVAC**

 **Upravni odjel za lokalnu samoupravu**



KLASA: 602-01/23-01/1

URBROJ: 2198-27-03-23-1

Benkovac, 29. lipnja 2023.

**FINANCIRANJE NABAVKE DODATNOG NASTAVNOG MATERIJALA
ZA UČENIKE OSNOVNE ŠKOLE ZA ŠKOLSKU 2023/2024. GODINU**

Poštovani roditelji!

Obavještavamo Vas kako je Grad Benkovac s ciljem potpore roditeljima kod opremanja osnovnoškolaca za početak nove školske godine, u svom proračunu za 2023. godinu osigurao sredstva za financiranje **nabavke dodatnog nastavnog materijala (radne bilježnice, zbirke zadataka, likovne mape)** **za učenike osnovne škole koji imaju prebivalište na području Grada Benkovca u školskoj 2023/2024. godini.**

Nabavku dodatnog nastavnog materijala i podjelu istog učenicima na početku nove školske godine obavljat će osnovne škole koje učenici pohađaju.

Kako djeca s područja Grada Benkovca pored Osnovne škole Benkovac pohađaju nastavu i u drugim osnovnim školama: OŠ Petra Zoranića Stankovci (Vukšić, Prović, Dobra Voda, Radašinovci), OŠ Ivan Goran Kovačić Lišane Ostrovičke (Lepuri i Bulić), OŠ Franka Lisice Polača (Tinj), OŠ Vladimira Nazora Škabrnja (Nadin i Biljane Donje), OŠ Zemunik (Smilčić) i OŠ Braće Ribar Posedarje (Islam Grčki i Kašić), podjela dodatnog nastavnog materijala obavit će se u dogovoru s navedenim školama.

Za sve dodatne informacije možete se obratiti u Upravni odjel za lokalnu samoupravu, telefon 684 886, email: mile.maric@benkovac.hr

GRAD BENKOVAC